Държавен вестник, бр. 30, 2026 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  30
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА 
МИНИСТЕРСТВО
НА ПРАВОСЪДИЕТО
ЗАПОВЕД № СД-06-3
от 12 март 2026 г.
На основание чл. 655, ал. 1, т. 5 от Търгов­
ския закон и чл. 14, ал. 2 от Наредба № 3 от 
27 юни 2005 г. за реда за подбор, квалифика­
ция и контрол върху синдиците във връзка с 
постъпила молба вх. № 94-В-41/18.02.2026 г. 
от синдик Васил Методиев Стефанов да бъде 
извършена промяна на данните за служебния 
и електронния му адрес за кореспонденция 
нареждам:
Изменям т. 11 от Заповед № ЛС-И-545 от 
14.05.2014 г. на министъра на правосъдието 
(ДВ, бр. 44 от 2014 г.), както следва:
І. В колона № 3 „Адрес“ адресът за контакт на 
синдика се променя от „София, ул. Съборна 14,
ет. 5“ на „София, ул. Костенец № 12, ет. 2, 
адвокатски офис“.
ІІ. Добавя се следният електронен адрес на 
синдика „vassil.metodiev@gmail.com“. 
Заповедта подлежи на обнародване в 
„Държавен вестник“ на основание чл. 655, 
ал. 1, т. 5 от Търговския закон и чл. 14, ал. 2 
от Наредба № 3 от 27 юни 2005 г. за реда за 
подбор, квалификация и контрол върху син­
диците, като разходите за обнародването са 
за сметка на лицето.
Министър: 
А. Янкулов
1474
КОМИСИЯ ЗА ФИНАНСОВ
НАДЗОР
РЕШЕНИЕ № 138-ОЗ
от 12 март 2026 г.
Като взе предвид представените към иска­
нето документи и служебно известната инфор­
мация и на основание чл. 32, ал. 2 във връзка 
с чл. 29, ал. 1, т. 2, чл. 33 и чл. 34, ал. 3 от 
Кодекса за застраховането (КЗ) и чл. 13, ал. 1, 
т. 5 и чл. 16, ал. 1, т. 1 от Закона за Комисията
за финансов надзор (ЗКФН) Комисията за 
финансов надзор реши:
Издава на „Застрахователна компания „Фе­
никс Иншурънс“ ЕАД, ЕИК 207840144, лиценз 
за разширяване обхвата на лиценза на застра­
хователя с нови класове застраховки съгласно 
приложение № 1, раздел II, буква „А“ от КЗ:
• клас 4 „Релсови превозни средства“ – Вся­
ка вреда или загуба, нанесена на релсови 
превозни средства; 
• клас 5 „Летателни апарати“ – Всяка вреда 
или загуба, нанесена на летателни апарати; 
• клас 6 „Плавателни съдове (морски, 
езерни, речни и плавателни по канали съдо­
ве)“ – Всяка вреда или загуба, нанесена на: 
речни и плавателни по канали съдове; езерни 
плавателни съдове; морски плавателни съдове; 
• клас 7 „Товари по време на превоз (вклю­
чително стоки, багажи и др.)“ – Всяка вреда 
или загуба, нанесена на товари по време на 
превоз или на багажи, независимо от вида 
на превоза; 
• клас 10 „Гражданска отговорност, свързана 
с притежаването и използването на моторно 
превозно средство“: клас 10.1 „Всяка отговор­
ност за вреди, възникваща при използването на 
сухопътни моторни превозни средства“; клас 
10.2 „Гражданска отговорност на превозвача 
с моторни превозни средства по суша“; 
• клас 11 „Гражданска отговорност, свързана 
с притежаването и използването на летателни 
апарати“; клас 11.1 „Всяка отговорност за вреди, 
възникваща при използването на летателни 
апарати“; клас 11.2 „Гражданска отговорност 
на превозвача с летателни апарати“; 
• клас 12 „Гражданска отговорност, свързана 
с притежаването и използването на плавателни 
съдове (морски, езерни, речни и плавателни по 
канали съдове)“; клас 12.1 „Всяка отговорност 
за вреди, възникваща при използването на 
кораби, лодки или други плавателни съдове 
по море, река, канал или езеро“; клас 12.2 
„Гражданска отговорност на превозвача с 
плавателни съдове“; 
• клас 13 „Обща гражданска отговор­
ност“ – Всяка отговорност за вреди освен 
посочените в т. 10, 11 и 12; 
• клас 14 „Кредити“ – несъстоятелност 
(обща); експортен кредит; кредит на вноски; 
ипотеки, земеделски (селскостопански) кредит; 
• клас 15 „Гаранции“ – преки гаранции; 
косвени гаранции; 
• клас 17 „Правни разноски“ – Правни раз­
носки и разходи за водене на съдебни спорове.
На основание чл. 13, ал. 3 от ЗКФН във 
връзка с чл. 149, ал. 1 от Административнопро­
цесуалния кодекс решението подлежи на обжал­
ване по съдебен ред пред Административния 
съд – София област, в четиринадесетдневен 
срок от съобщаването му.
Председател: 
В. Големански
1445